TATA PANGIBADAH MINGGU 23 OKTOBER 2022 TABUH 09.00 PRACAYA, PANGAREP-AREP, KATRESNAN PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) TIMBALAN PANGIBADAH PL : Rahayu saben wong kang ngabekti marang Pangéran Yéhuwah, sarta kang ngambah ing dalan pitedahé. U : MANAWA KOWÉ MANGAN WOHING KANGÈLANÉ TANGANMU, RAHAYU KOWÉ LAN BECIK KAANANMU! PL : Rabimu bakal dadi kaya wit anggur kang subur ana ing jeroné omahmu; lan anak- anakmu kaya trubusaning wit jaitun kang ngupengi mejamu. U : LAH KAYA MANGKONO ANGGONÉ BAKAL KABERKAHAN WONG LANANG KANG NGABEKTI MARANG PANGÉRAN YÉHUWAH. PL : Sang Yéhuwah muga mberkahana kowé saka ing Sion, sarta kowé muga menangana karaharjané Yerusalèm sajegmu urip, U : SARTA MUGA MENANGANA ANAK-ANAKÉ ANAK-ANAKMU! TENTREM RAHAYU ANAA ING ISRAÈL! PL : Sapunika, kanthi jumeneng, kita ngunjukaken pamuji lan panuwun kita awit kasaénanipun Gusti wonten ing gesang kita, lan sumadya lumebet ing pangibadah kita. Pasamuwan Jumeneng Pasamuwan ngidungaken SRENGÉNGÉ NYUNAR Srengéngé nyunar kanthi mulya, anginé midid klayan rena Manuké ngoceh ana ing wit-witan, kewané nyenggut ana ing pasuketan Kabeh padha muji Allah kang Mulya, kabeh padha muji Allah kang Mulya (Pasrah tinampi Kitab Suci) Srengéngé nyunar kanthi mulya, anginé midid klayan rena Manuké ngoceh ana ing wit-witan, kewané nyenggut ana ing pasuketan Kabeh padha muji Allah kang Mulya, kabeh padha muji Allah kang Mulya VOTUM PF : Pangibadah Minggu Kaping Sekawan ing Wulan Brayat punika lumampah ing salebeting pengaken ing manah kita : U : PITULUNGANKU IKU PINANGKANÉ SAKA SANG YÉHUWAH, KANG NITAHAKÉ LANGIT LAN BUMI (Mazmur 121:2). Komisi Liturgika GKJ Kabluk Semarang -- 1
SALAM PF : Sih rahmat lan tentrem rahayu saka Gusti Allah, Rama kita, lan saka Gusti Yésus Kristus, anaa ing kowé kabèh (1 Korintus 1:3). U : (ngidungaken) AMIN, AMIN, AMIN. Pasamuwan Lenggah PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer PRACAYA, PANAGREP- AREP, LAN KATRESAN. Waosan Kitab Suci kapethik saking 1 Korintus 13:1-13 Pasamuwan ngidungaken KPKL 138 ALLAH MA'ASIH Puji sokur lan panggunggung konjuk mring Hyang Maagung kang nitahken jagad raya wah ngreksa kanthi setya Makluk wrata rinimatan krana sihing Pangeran Jagad tentrem lan raharja, lamun manut pangrehya Puji sokur lan panuwun konjuk Allah Mamulya, kang sampun paring pitulung mring pra manungsa dosa. Kang panggah sami pracaya mring Panebus sejati, saèstu manggya raharja, mulya langgeng ing swargi PL : Sumangga sesarengan kita ngunjukaken pandonga pangakening dosa ing ngarsanipun Gusti satata pribadi Bp : Dhuh Gusti, apuntenana kawula, para bapa ingkang sadangunipun punika asring rumaos bilih kawula ingkang rumaos ageng labuh labet wonten ing brayat, satemah kawula nglirwakaken dhateng sémah lan anak-anak kawula. Apuntenana kawula, dhuh Gusti. Ib : Dhuh Gusti, apuntenana kawula para ibu sadangunipun punika kawula ngegungaken dhiri minangka ratuning brayat, ingkang samesthinipun pikantuk paladosan mirunggan wonten ing brayat. Apuntenana kawula, dhuh Gusti. An : Dhuh Gusti, kawula para laré inggih nyuwun pangapunten, sabab sadangunipun punika kawula asring dados laré-laré ingkang kirang ngabekti dhumateng tiyang sepuh kawula. Apuntenana kawula, dhuh Gusti. U : DHUH GUSTI, KAWULA SADAYA, MINANGKA BRAYAT SOWAN NYUWUN KAWELASAN PADUKA. APUNTENANA SADAYA KALEPATAN LAN DOSA KAWULA, INGKANG SAMPUN KAWULA TINDAKAKEN ING SADANGUNIPUN PUNIKA. PL : Dhuh Gusti, punika pangakening dosa kawula, kawula pitados bilih Paduka ngapunteni sadaya dosa lan kalepatan kawula. Wonten ing Asma Dalem Gusti Yésus kawula ndedonga. U : AMIN. Komisi Liturgika GKJ Kabluk Semarang -- 2
Pasamuwan ngidungaken KPJ 44 AKU WONG KANG DOSA Aku wong kang dosa, ngungsi maring Gusti, temahan dèn sucèkna, srana rahé kang suci. Sang Kristus Gusti, Panebus yekti. Nadyan dosaku agung, nging Gusti wus nglebur Dhuh Gusti Pamarta, mung kwasa Paduka ingkang saged ngluwari, kawula saking dosa. Sang Kristus Gusti, Panebus yekti. Nadyan dosaku agung, nging Gusti wus nglebur Pasamuwan Jumeneng PF : Gusti sampun paring pangapunten tumrap dosa kita, malah sapunika Panjenenganipun maringi kita pawartos sih-rahmat, kados ingkang sinerat ing Mazmur 25:8, "Gusti Allah kuwi becik lan adil; mulané wong dosa diwulang bab dalan sing bener." Makaten pawartos sih-rahmat saking Gusti! U : PUJI SOKUR KONJUK ING ALLAH. Pasamuwan ngidungaken KPJ 166 KULA NGATURKEN SEMBAH BEKTI Kula ngaturken sembah bekti, dé Gusti tansah mberkahi nggèn kula tansah nambut kardi, kanthi temen lan taberi. Abot ènthèng datan ngresula, lelados kang trusing driya, berkah rejeki sing Maluhur, tinampi lan puji sokur. Kula sumarah mring Pangéran, kang maringi pangayoman, dadosa dalu lelimengan, punapa padhang rembulan. Satangi kula saking tilem, manah sakalangkung tentrem. Kula saged ngaso sekéca, wit astané Gusti ngreksa. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI PF : Waosan Kitab Suci kawaosaken saking 1 KORINTUS 13:1-13 1 Senajan aku bisa caturan nganggo sakèhé basané manungsa, malah nganggo basané malaékat pisan, nanging yèn aku ora duwé katresnan, caturanku mau ajiné ora ngluwihi gong sing mbrebegi kuping utawa uniné loncèng sing cumengklèng. 2 Senajan aku kaparingan wangsit saka Gusti Allah, utawa duwé kapinteran sing sampurna, lan ngerti marang sakèhé wewadi; utawa senajan aku duwé iman sing sentosa nganti bisa ngingser gunung, nanging yèn aku ora duwé katresnan, aku ora ana gunané babar-pisan. 3 Senajan barang-darbèkku kabèh dakdanakaké, malah senajan aku rila awakku diobong, nanging yèn aku ora duwé katresnan, kabèh mau tanpa guna kanggoné aku. 4 Katresnan kuwi sabar lan seneng nandukaké kabecikan; katresnan kuwi ora kumèrèn, ora ngapikaké awaké dhéwé lan ora kumenthus. 5 Katresnan kuwi ora kurang ajar, lan ora golèk menangé dhéwé; ora Komisi Liturgika GKJ Kabluk Semarang -- 3
gampang kecenthok lan ora ngendhem keluputané wong liya ing atiné. 6 Katresnan kuwi ora seneng marang piala, nanging seneng marang kabecikan. 7 Katresnan kuwi ora tau nyemplahaké lan precaya marang kabecikan, pengarep-arepé lan kesabarané ora ana pedhoté. 8 Katresnan kuwi ora ana watesé. Wangsit-wangsit mono mung kanggo sawetara mangsa. Caturan nganggo basa roh kuwi bakal sirep, lan kawruh uga bakal sirna. 9 Awit kawruh lan wangsit sing kaparingaké marang kita mau uga durung sampurna. 10 Nanging yèn sing sampurna wis teka, sing ora sampurna bakal sirna. 11 Nalika aku isih bocah, caturanku, pangrasaku lan patrapku mikir kaya bocah. Nanging saiki, sawisé aku diwasa, kaananku nalika isih bocah mau dakbuwang kabèh. 12 Mengkono uga sing kita deleng saiki iki kaya déné gambar bureng sing ana ing pengilon. Nanging mbésuk kita bakal padha ndeleng adu arep. Apa sing kita sumurupi saiki, iki mung sapérangan; nanging mbésuk kita bakal sumurup kanthi sampurna, kaya déné sampurnané pamirsané Gusti Allah marang awakku. 13 Cekaké telung prekara iki sing prelu, yakuwi precaya, pengarep-arep lan katresnan; nanging sing penting dhéwé ing antarané telu kuwi: katresnan. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "PRACAYA, PANGAREP-AREP, KATRESNAN" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang mbudidaya pracaya, pangarep-arep, lan katresnan ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning Imam) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Roma 12:1 makaten: "Sarèhné semono gedhéning sih-rahmaté Gusti Allah marang kita, para sedulur, mulané kowé padha nyaosna badanmu dadi kurban sing urip kagem Gusti Allah, kanggo ngladosi pakaryané, kang gawé renaning penggalihé. Ya sing kaya mengkono kuwi patrapé enggonmu ngibadah." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé Komisi Liturgika GKJ Kabluk Semarang -- 4
ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 182. PUJI SOKUR LAN PANGGUNGGUNG Puji sokur lan panggunggung konjuk mring Hyang Maagung kang nitahken jagad raya wah ngreksa kanthi setya Makluk wrata rinimatan krana sihing Pangeran Jagad tentrem lan raharja, lamun manut pangrehnya. (bokor pisungsung kaaturaken majeng) Puji sokur lan panuwun konjuk Allah Mamulya, kang sampun paring pitulung mring pra manungsa dosa. Kang panggah sami pracaya mring Panebus sejati, saèstu manggya raharja, mulya langgeng ing swargi. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H Pasamuwan ngidungaken KPJ 323 MENDAHNÉA RAHAYU TYANG GEGRIYA Méndahnéa rahayu tyang gegriya, klayan tansah rumaket mring Gusti, kang dadya mitra lan tuking basuki, sarwi bingah prentahnya pinundhi. Sékakapti anilingken sabdanya, angabekti Allah klayan éklas. Rinten dalu angluhurken asmanya, myang sumuyud klayan trusing tyas. PANGUTUSAN PF U PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat Komisi Liturgika GKJ Kabluk Semarang -- 5
U PF U BERKAH PF : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 323 MENDAHNÉA RAHAYU TYANG GEGRIYA Méndahnéa rahayu tyang sémahan, klayan nunggil tresnanya mring Gusti. Runtang-runtung dènira sih-sinihan, klayan saéka-praya lan budi. Sadinten-dinten sami ngajeng-ajeng, idining Gusti sarwi memuji. Ing satitah nrima klayan pitajeng, saha tresna dumugi ing janji. Komisi Liturgika GKJ Kabluk Semarang -- 6